Your Smiling Face

«Your Smiling Face» er ein song av James Taylor, først gjeven ut på albumet JT, og så gjeven ut på singel i september 1977. «Your Smiling Face» nådde 11. plassen på Cash Box-lista og 20. plassen på Billboard Hot 100 mot slutten av året. Han nådde 11. plassen på RPM Top Singles-lista i Canada. På Billboard si Adult Contemporary-liste nådde han 6. plassen.

Bakgrunn
Linjer som «Isn't it amazing a man like me can feel this way?» speglar Taylor si overrasking over den nyvunne lykka si i forholdet til Carly Simon. Rolling Stone-kritikaren Peter Herbst skildra han som «skamlaust lukkeleg». Ifølgje Taylor-biografen Timothy White vart likevel songen skriven til Taylor og Simon si då tre år gamle dotter Sally. White skildra songen som ein «pop -sonette». Billboard Magazine skildra songen som ein «sterk oppfølgjar» til «Handy Man» og meinte melodien var «livleg» og «smittsam». Taylor skildra songen som ein «god, letthjarta popkjærleikssong». Cash Box sa at «litt finurleg stemmegymnastikk som tilfører det avgjerande personlege preget». Herbst rosar vokalen til Taylor for å vera «ein ganske overbevisande rocksongar» på songen.

«Your Smiling Face» var eit fast innslag på konsertane til Taylor, men han måtte forlata songen ei stund då han gjekk gjennom ein periode der han hadde problem med å nå falsetttonane.

Medverkande
James Taylor – solovokal, akustisk gitar
Danny Kortchmar – elektrisk gitar
Leland Sklar – bassgitar
Dr. Clarence McDonald – piano
Russell Kunkel – trommer
David Campbell – strykearrangement, dirigent

Salslister

Vekeslister
 Liste (1977–78) Plassering Canada RPM Top Singles11 Canada Adult Contemporary (RPM)4 US Billboard Hot 100 20 US Billboard Adult Contemporary6 US Cash Box Top 100CASH BOX Top 100 Singles Week ending DECEMBER 17, 1977.12

Årslister
 Liste (1977) RankCanada RPM Top Singles140

Populærkultur
 Songen vart brukt i filmen FM frå 1978, med Michael Brandon og Eileen Brennan i hovudrollene.  
Han vart parodiert i South Park-episoden «Fat Camp» som «The Prostitute Song».
 I Sesame Street song Taylor ein parodi av songen til Oscar the Grouch med tittelen «Whenever I See your Grouchy Face».
 Traileren til Adult Swim-programmet Smiling Friends bruker songen.

Kjelder

Denne artikkelen bygger på «Your Smiling Face» frå ,  den 8. april 2023. 
 oppgav desse kjeldene:

Kategori:Singlar frå 1977
Kategori:James Taylor-songar
Kategori:Songar skrivne av James Taylor
Kategori:Songar produserte av Peter Asher
Kategori:Columbia Records-singlar
Kategori:Songar frå 1977
Kategori:Songar om smil